**Εικόνα που περιέχει κείμενο, μαύρο, υπογραφή, αλκοόλ

Περιγραφή που δημιουργήθηκε αυτόματα ΤΜΗΜΑ ΚΤΗΝΙΑΤΡΙΚΗΣ **

**ΤΟΜΕΑΣ ΚΛΙΝΙΚΩΝ ΚΤΗΝΙΑΤΡΙΚΩΝ ΣΠΟΥΔΩΝ**

**ΚΛΙΝΙΚΗ ΠΑΘΟΛΟΓΙΑΣ ΠΤΗΝΩΝ**

1. **ΒΙΟΑΣΦΑΛΕΙΑ ΜΟΝΑΔΩΝ ΠΑΡΑΓΩΓΙΚΩΝ ΖΩΩΝ ΚΑΙ ΑΣΦΑΛΕΙΑ ΤΩΝ ΦΟΙΤΗΤΩΝ ΚΑΙ ΤΩΝ ΕΡΓΑΖΟΜΕΝΩΝ**

Η εξοικείωση και ο σεβασμός των βασικών κανόνων υγιεινής και προστασίας από τους φοιτητές, τους κτηνιάτρους και το λοιπό προσωπικό θεωρούνται απαραίτητα για την ομαλή και ασφαλή λειτουργία της Κλινικής Πτηνών.

**Γενικές Οδηγίες**

**1.1 Υπόδηση**

* Χρήση λαστιχένιων μποτών ή καλυμμάτων των υποδημάτων (ποδονάρια) κατά την παραμονή σε όλους τους χώρους εργασίας της Κλινικής όπου νοσηλεύονται πτηνά. Στους κεντρικούς χώρους της κλινικής όπου εξετάζονται κατοικίδια-ωδικά πτηνά επιτρέπεται η χρήση απλών υποδημάτων.
* Η χρήση των λαστιχένιων μποτών-καλυμμάτων ΑΠΑΓΟΡΕΥΕΤΑΙ στην αίθουσα διδασκαλίας.
* Οι λαστιχένιες μπότες πρέπει να έχουν κατάλληλες εγκοπές (σχάρα) που να διευκολύνουν τον καθαρισμό τους και να αποτρέπεται η μεταφορά στρωμνής ή ακάθαρτων υλικών.
* Οι λαστιχένιες μπότες πρέπει να καθαρίζονται τακτικά.
* Η παρουσία ατόμων με ακατάλληλη ένδυση στο χώρο της Κλινικής αποθαρρύνεται και ζητείται η απομάκρυνσή τους έως και η συμμόρφωσή τους με τους κανόνες ένδυσης.

**1.2 Ένδυση**

* Επιβάλλεται η χρήση φόρμας ή ιατρικής ποδιάς, αναλόγως του είδους της εργασίας και του χώρου της Κλινικής Πτηνών.
* Οι εισερχόμενοι στην Κλινική οφείλουν να λαμβάνουν την απαραίτητη φροντίδα για την αποτροπή της ακούσιας μεταφοράς λοιμωδών νοσημάτων σε ανθρώπους και ζώα εκτός της Κλινικής.
* Όλοι οι επισκέπτες των χώρων νοσηλείας της Κλινικής θα πρέπει να φορούν καλύμματα υποδημάτων μιας χρήσεως. Τα καλύμματα αυτά επιβάλλεται να αντικαθίστανται σε περίπτωση έντονης ρύπανσης.

**1.3 Ένδυση & άλλα μέτρα στους χώρους πειραματισμού – νοσηλείας πτηνών:**

* Κατάλληλο πλύσιμο των χεριών με αντισηπτικά διαλύματα και άσηπτη εφαρμογή των γαντιών προ της επίσκεψης.
* Καλύμματα κεφαλής και μάσκες κατά τη διάρκεια της επίσκεψης.
* Καλύμματα υποδημάτων ή μπότες κατά τη διάρκεια της επίσκεψης.
* Καθαρές ποδιές κατά τους χειρισμούς των ζώων προ και μετά της επίσκεψης στους χώρους.
  1. **Γενική Καθαριότητα και Υγιεινή**
* Οι εισερχόμενοι στην Κλινική πρέπει να χρησιμοποιούν την κύρια είσοδο.
* Επιβάλλεται ο καθαρισμός των χεριών με αλκοολούχα απολυμαντικά προ και μετά της εξέτασης κάθε ασθενούς ζώου.
* Επιβάλλεται η χρήση εξεταστικών γαντιών όταν χειριζόμαστε ζώα, ιδιαίτερα δε όταν αυτά χαρακτηρίζονται υψηλού ρίσκου (π.χ. ύποπτα λοιμωδών νοσημάτων).
* Οι επιφάνειες και ο εξοπλισμός που μολύνονται με κόπρανα, εκκρίσεις ή αίμα πρέπει να καθαρίζονται και να απολυμαίνονται άμεσα.
* Το προσωπικό επιβάλλεται να χρησιμοποιεί τα απολυμαντικά «ποδόλουτρα» που παρατίθενται στις εισόδους της Κλινικής κατά τη διάρκεια πειραματισμών, νοσηλείας πτηνών και επιθεώρησης. Τα απολυμαντικά στη λεκάνη απολύμανσης των υποδημάτων ανανεώνονται τις ημέρες: Δευτέρα, Τετάρτη, Παρασκευή και Κυριακή.
* Ο απαραίτητος εξοπλισμός πρέπει να αποστειρώνεται μετά τη χρήση ώστε να είναι έτοιμος για την επόμενη χρήση.
* Ο κινητός εξοπλισμός υποστήριξης της Κλινικής (π.χ. πιεστικά νερού κ.λπ.) πρέπει να καθαρίζεται επιμελώς πριν την μετακίνησή του σε διαφορετικό χώρο της Κλινικής.
* Θερμόμετρα, ψαλίδια, ζυγαριές, αιμοστατικές λαβίδες κ.λπ. πρέπει να απολυμαίνονται μεταξύ της χρήσης τους σε διαφορετικά ζώα με 70% ισοπροπυλική αλκοόλη ή 0.5% χλωρεξιδίνη. Τα απολυμαντικά διαλύματα διατίθενται σε διάφορα σημεία της Κλινικής.
* Τρόφιμα και Ποτά: Η κατανάλωση τροφίμων και ποτών ΑΠΑΓΟΡΕΥΕΤΑΙ σε όλους τους χώρους της Κλινικής, εκτός των διαμερισμάτων-χώρων ανάπαυσης του προσωπικού και των φοιτητών.
  1. **Οδηγίες Εισαγωγής και Διαχείρισης Ασθενών Ζώων Εισαγωγή Ζώων**
* Η είσοδος των κατοικίδιων – ωδικών πτηνών γίνεται από την κεντρική είσοδο της Κλινικής και παραμένουν στο εξεταστήριο για εξέταση.
* Το όχημα μεταφοράς των ασθενών πτηνών δεν πρέπει να παραμένει στην είσοδο της Κλινικής παρακωλύοντας τη λειτουργία της.
* Ζώα με ιστορικό ή κλινικά συμπτώματα μεταδοτικής νόσου πρέπει να εξετάζονται στο όχημα μεταφοράς.
  1. **Οδηγίες Εισαγωγής και Διαχείρισης Ασθενών Ζώων Εισαγωγή Ζώων**
* Διαχείριση των Νοσηλευόμενων Ζώων
* Το προσωπικό της Κλινικής ορίζει το χώρο νοσηλείας των ασθενών πτηνών.
* Σε κάθε χώρο τοποθετείται Κάρτα Νοσηλείας όπου αναγράφονται:
* Πληροφορίες εκτροφέα/ασθενούς ζώου
* Ονόματα υπεύθυνων φοιτητών και κτηνιάτρων
* Παρούσα κατάσταση της υγείας του ζώου και πιθανή ή διαγνωσμένη νόσος
* Οδηγίες φαρμακευτικής αγωγής
* Τα νοσηλευόμενα ζώα πρέπει να έχουν ελεύθερη πρόσβαση σε νερό, εκτός αν υπάρχει αντίθετη υπόδειξη από τον θεράποντα κτηνίατρο.
* Ο καθαρισμός των κελιών γίνεται κάθε πρωί από το υπεύθυνο προσωπικό.
* Πριν και μετά από την εξέταση κάθε ζώου πρέπει να πλένονται τα χέρια με νερό και σαπούνι και να απολυμαίνονται με αλκοολούχα απολυμαντικά.
* Επιβάλλεται η χρήση εξεταστικών γαντιών, τα οποία πρέπει να αντικαθίστανται ανά διαφορετικό κελί.
* Λαμβάνεται μέριμνα για την απολύμανση των επιφανειών που ήρθαν σε επαφή με κόπρανα, αίμα κ.λπ.
* Επιβάλλεται η απολύμανση των υποδημάτων.
* Τα δείγματα των βιολογικών υλικών από ασθενή ζώα υψηλού κινδύνου πρέπει να τοποθετούνται στους περιέκτες (δοχεία ή σακούλες) με τον κατάλληλο χρωματισμό και εμφανή αναγραφή/ένδειξη της επικινδυνότητας.
* Απαιτείται ιδιαίτερη προσοχή κατά την τοποθέτηση των δειγμάτων στους κατάλληλους περιέκτες για να μη διασπείρουμε τον μολυσματικό παράγοντα στο περιβάλλον.
* **Πρώτες βοήθειες:** Σε περιπτώσεις μικροτραυματισμών υπάρχει φαρμακείο στην αίθουσα του Εργαστηρίου
* **Ιατρική βοήθεια παρέχεται από** **Γενικό Νοσοκομείο Καρδίτσας** (**Τμήμα Επειγόντων περιστατικών). Τηλ.ο επικοινωνίας 2441351520 / ΕΚΑΒ Τηλ. επικοινωνίας 166.**
* **Σε περίπτωση πυρκαγιάς υπάρχει σύστημα πυρόσβεσης με νερό καθώς και πυροσβεστήρες ξηράς κόνεως στο διάδρομο κάθε ορόφου / ΠΥΡΟΣΒΕΣΤΙΚΗ Τηλ. επικοινωνίας 199.**

1. **ΒΙΟΑΣΦΑΛΕΙΑ ΟΧΗΜΑΤΟΣ ΚΙΝΗΤΗΣ ΚΛΙΝΙΚΗΣ ΓΙΑ ΕΠΙΣΚΕΨΕΙΣ ΣΕ ΕΚΤΡΟΦΕΣ ΚΑΙ ΣΤΟ ΑΓΡΟΚΤΗΜΑ ΓΑΙΟΠΟΛΙΣ ΤΟΥ ΠΘ**

* Χρήση καλυμμάτων μιας χρήσεως επάνω από τις μπότες.
* Χρήση διαφορετικού καλύμματος ανά εκτροφή που επισκεπτόμαστε. Προγραμματισμός του αριθμού των φοιτητών που θα συμμετάσχουν στην επίσκεψη και καθορισμός χρονοδιαγράμματος.
* Οι φοιτητές οφείλουν να έχουν μαζί τους νυστέρι, αιμοστατική λαβίδα και ψαλίδι.
* Προτείνεται η χρήση εξεταστικών γαντιών μιας χρήσεως σε κάθε περιστατικό ασθενούς ζώου. Καλό πλύσιμο των χεριών στο τέλος κάθε εργασίας.
* Καθαρισμός και απολύμανση του εξοπλισμού μετά από κάθε χρήση.
* Η κατανάλωση τροφής και νερού επιτρέπονται μόνο μετά από άδεια του κτηνιάτρου που φέρει την ευθύνη της επίσκεψης και σε κατάλληλους χώρους της μονάδας.
* Δείγματα των βιολογικών υλικών από ασθενή ζώα υψηλού κινδύνου πρέπει να τοποθετούνται στους περιέκτες (δοχεία ή σακούλες) με τον κατάλληλο χρωματισμό και εμφανή αναγραφή/ένδειξη της επικινδυνότητας.
* Απαιτείται ιδιαίτερη προσοχή κατά την τοποθέτηση των δειγμάτων στους κατάλληλους περιέκτες για να μη διασπείρουμε τον μολυσματικό παράγοντα στην εκτροφή.
* Στο τέλος της επίσκεψης τα καλύμματα μιας χρήσης απορρίπτονται, οι μπότες καθαρίζονται και εμβαπτίζονται σε απολυμαντικά διαλύματα. Κατά την επιστροφή οι μπότες και οι φόρμες αποθηκεύονται σε διαφορετικό χώρο από το φαρμακευτικό υλικό (vet box) εντός του Οχήματος της Κινητής Κλινικής.
* Το Όχημα της Κινητής Κλινικής καθαρίζεται και απολυμαίνεται μετά από κάθε χρήση.
* Αποφεύγεται η επίσκεψη σε εκτροφές με υποψία Μεταδοτικού Νοσήματος

1. **ΒΙΟΑΣΦΑΛΕΙΑ ΠΤΗΝΟΤΡΟΦΙΚΩΝ ΜΟΝΑΔΩΝ ΚΑΙ ΑΣΦΑΛΕΙΑ ΤΩΝ ΦΟΙΤΗΤΩΝ ΚΑΙ ΤΩΝ ΕΡΓΑΖΟΜΕΝΩΝ**

Η εξοικείωση και ο σεβασμός των βασικών κανόνων υγιεινής και προστασίας από τους φοιτητές, τους κτηνιάτρους και το λοιπό προσωπικό θεωρούνται απαραίτητα για την ομαλή και ασφαλή λειτουργία της Κινητής Κλινικής.

**Γενικές Οδηγίες**

**3.1 Υπόδηση**

* Χρήση κλειστών παπουτσιών ή λαστιχένιων μποτών κατά την παραμονή σε όλους τους χώρους εργασίας της Κινητής Κλινικής.
* Η παρουσία ατόμων με ακατάλληλη υπόδηση (ανοιχτά παπούτσια) στις συνεργαζόμενες εγκαταστάσεις της Κινητής Κλινικής αποθαρρύνεται για λόγους ασφαλείας και ζητείται η απομάκρυνσή τους έως και τη συμμόρφωσή τους με τους κανόνες υπόδησης.

**3.2 Ένδυση**

* Επιβάλλεται η χρήση ολόσωμης φόρμας ή ιατρικής ποδιάς, αναλόγως του είδους της εργασίας και του χώρου της Κινητής Κλινικής.

**3.3 Ένδυση & μέτρα διαχείρισης:**

* Προτείνεται η χρήση εξεταστικών γαντιών μιας χρήσεως σε κάθε περιστατικό ασθενούς ζώου. Καλό πλύσιμο των χεριών στο τέλος κάθε εργασίας.
* Χρήση διαφορετικού καλύμματος ανά Μονάδα. Προγραμματισμός του αριθμού των φοιτητών που θα συμμετάσχουν στην επίσκεψη και καθορισμός χρονοδιαγράμματος.
* Επιβάλλεται η χρήση καλυμμάτων υποδημάτων και γαντιών μιας χρήσης κατά τη διάρκεια των επισκέψεων σε μονάδες ύποπτες λοιμωδών νοσημάτων.
* Στο τέλος της επίσκεψης τα καλύμματα μιας χρήσης απορρίπτονται και τα υποδήματα καθαρίζονται. Κατά την επιστροφή τα υποδήματα και οι φόρμες αποθηκεύονται σε διαφορετικό χώρο από το φαρμακευτικό υλικό (vet box) εντός του Οχήματος της Κινητής Κλινικής. Απαγορεύεται η επίσκεψη σε άλλη Μονάδα εντός της ίδιας ημέρας μετά το τέλος της επίσκεψης σε Μονάδα με υποψία παρουσίας λοιμώδους νοσήματος.
* Κατάλληλο πλύσιμο των χεριών με αντισηπτικά διαλύματα και άσηπτη εφαρμογή των γαντιών προ της επιθεώρησης και δειγματοληψίας.
* Καλύμματα κεφαλής και μάσκες κατά τη διάρκεια των δειγματοληψιών.
* Καθαρές χειρουργικές ποδιές κατά τον χειρισμό των πτηνών προ και μετά των δειγματοληψιών.
* Καθαρισμός και απολύμανση του εξοπλισμού μετά από κάθε χρήση.
* Δείγματα των βιολογικών υλικών από ασθενή ζώα υψηλού κινδύνου πρέπει να τοποθετούνται στους περιέκτες (δοχεία ή σακούλες) με τον κατάλληλο χρωματισμό και εμφανή αναγραφή/ένδειξη της επικινδυνότητας.
* Απαιτείται ιδιαίτερη προσοχή κατά την τοποθέτηση των δειγμάτων στους κατάλληλους περιέκτες για να μη διασπείρουμε τον μολυσματικό παράγοντα στην εκτροφή.
* Το Όχημα της Κινητής Κλινικής καθαρίζεται και απολυμαίνεται μετά από κάθε χρήση.
* Αποφεύγεται η επίσκεψη σε εκτροφές με υποψία Μεταδοτικού Νοσήματος
  1. **Γενική Καθαριότητα και Υγιεινή**
* Επιβάλλεται ο καθαρισμός των χεριών με αλκοολούχα απολυμαντικά προ και μετά της επιθεώρησης ή της κλινικής εξέτασης των πτηνών.
* Επιβάλλεται η χρήση εξεταστικών γαντιών κατά τον χειρισμό ζώων υψηλού ρίσκου (π.χ. ύποπτα λοιμωδών νοσημάτων).
* Ο εξοπλισμός πρέπει να αποστειρώνεται μετά τη χρήση ώστε να είναι έτοιμος για επόμενη χρήση.
* Τρόφιμα και Ποτά: Η κατανάλωση τροφίμων και ποτών ΑΠΑΓΟΡΕΥΕΤΑΙ στις εγκαταστάσεις της Κινητής Κλινικής κατά τη διάρκεια της εξέτασης, εκτός των διαμερισμάτων-χώρων ανάπαυσης του προσωπικού και των φοιτητών.
* **Πρώτες βοήθειες:** Σε περιπτώσεις μικροτραυματισμών υπάρχει φαρμακείο στην αίθουσα του Εργαστηρίου Χειρουργικής κλινικής.
* **Ιατρική βοήθεια παρέχεται από** **Γενικό Νοσοκομείο Καρδίτσας** (**Τμήμα Επειγόντων περιστατικών). Τηλ. επικοινωνίας 2441351520 / ΕΚΑΒ Τηλ. επικοινωνίας 166.**
* **Σε περίπτωση πυρκαγιάς υπάρχει σύστημα πυρόσβεσης με νερό καθώς και πυροσβεστήρες ξηράς κόνεως στο διάδρομο κάθε ορόφου / ΠΥΡΟΣΒΕΣΤΙΚΗ Τηλ. επικοινωνίας 199.**